CELEX: 22018D0433
Language: hu
Date: 2016-09-23 00:00:00
Title: Az EGT Vegyes Bizottság 175/2016 határozata (2016. szeptember 23.) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról (2018/433)

22.3.2018   
               
               
                  HU
               
               
                  Az Európai Unió Hivatalos Lapja
               
               
                  L 80/17
               
            AZ EGT VEGYES BIZOTTSÁG 175/2016 HATÁROZATA
      (2016. szeptember 23.)
      az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról (2018/433)
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A 2011/65/EU európai parlamenti és tanácsi irányelv IV. mellékletének az egyes berendezések hőmérsékletmérő érzékelőinek elektromos összeköttetéseihez használt forraszanyagban lévő ólomra irányuló mentesítés tekintetében, a műszaki fejlődéshez való hozzáigazítás céljából történő módosításáról szóló, 2016. április 19-i (EU) 2016/1028 felhatalmazáson alapuló bizottsági irányelvet (1) bele kell foglalni az EGT-megállapodásba.
               
            
                  (2)
               
               
                  A 2011/65/EU európai parlamenti és tanácsi irányelv IV. mellékletének az ipari felügyeleti és vezérlő eszközökben használt egyes oxigénérzékelők Hersch-celláiban található kadmiumanódok mentesítése tekintetében, a műszaki fejlődéshez történő hozzáigazítás céljából történő módosításáról szóló, 2016. április 19-i (EU) 2016/1029 felhatalmazáson alapuló bizottsági irányelvet (2) bele kell foglalni az EGT-megállapodásba.
               
            
                  (3)
               
               
                  Az EGT-megállapodás II. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás II. melléklete XV. fejezetének 12q. pontja (2011/65/EU európai parlamenti és tanácsi irányelv) a következő franciabekezdésekkel egészül ki:
      
                  „—
               
               
                  
                     32016 L 1028: a Bizottság 2016. április 19-i (EU) 2016/1028 felhatalmazáson alapuló irányelve (HL L 168., 2016.6.25., 13. o.),
               
            
                  —
               
               
                  
                     32016 L 1029: a Bizottság 2016. április 19-i (EU) 2016/1029 felhatalmazáson alapuló irányelve (HL L 168., 2016.6.25., 15. o.).”
               
            2. cikk
      Az (EU) 2016/1028 és az (EU) 2016/1029 felhatalmazáson alapuló irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2016. szeptember 24-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. szeptember 23-án.
         
            
               az EGT Vegyes Bizottság részéről
            
            
               az elnök
            
            Bergdís ELLERTSDÓTTIR
         
      
      
         (1)  HL L 168., 2016.6.25., 13. o.
      
      
         (2)  HL L 168., 2016.6.25., 15. o.
      
      
         (*1)  Alkotmányos követelmények fennállását nem jelezték.